Nafarroako Parlamentuko Mahaiak, 2021eko otsailaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Jesús Valdemoros Erro andreak aurkezturiko interpelazioa, Nafarroako Foru Komunitatearen politika fiskalari buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko otsailaren 15ean

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen María Jesús Valdemoros Erro andreak, Legebiltzarreko Erregelamenduan xedatuaren babesean, honako interpelazio hau aurkezten du, Osoko Bilkuran eztabaidatzeko:

Nafarroako Foru Komunitateak, tributu- eta zerga-ahalmen propioekin, jadanik hainbat urte daramatza Espainiako fiskalitate zamatsuenetako batekin; hori dela-eta, lehentasunezkoa da pandemiaren ondoriozko krisiak ekarri digun egoera berriko politika fiskalari buruz eztabaidatzea.

Hori horrela, Nafarroako Foru Komunitatearen politika fiskalari buruzko interpelazioa aurkezten zaio Nafarroako Gobernuari.

Iruñean, 2021eko otsailaren 9an

Foru parlamentaria: María Jesús Valdemoros Erro